שבת 9/3: מיטיבי לכת בטיול לחוד עקב ועין עקב!
אתם כבר יודעים שאנו בוחרים בשבילכם את הקטעים הכי יפים של שביל ישראל בפינצטה! זה לגמרי אחד מהם 😉 הפעם נצא לאחד המסלולים הפופולאריים והיפים בנגב, המשלב את עין עקב – אחד המעיינות הגדולים בנגב, חוד עקב ושביל נופי מרהיב לאורך מצוקי דבשון!
סוף החורף הוא זמן מצוין לבקר כאן, מצד אחד – מזג אויר נוח לטיול מדברי ומצד שני, מעיין קריר שאפשר לטבול בו!
נחצה את נחל צין ונגיע אל נחל דרוך, נעלה דרך הפרסה המפורסמת ונצא דרך הר קטום לישוב מרחב עם.
עין עקב – שני מעיינות הנמצאים בנחל עקב שבנגב התיכון, קרוב לשדה בוקר, נחל צין ועין עבדת. מי המעיין העליון נובעים אל בריכת סלע צרה, ומשם ממשיכים לזרום בתוך הנחל עוד קטע קצר. רוב המים מוסתרים בקנים הגדלים שם.
עין עקב תחתון הוא המעיין העיקרי בנחל עקב ונובע במורד הנחל. המים נופלים במפל של כעשרה מטר ומשם נשפכים לבריכה גדולה המלאה כל ימות השנה. מי הברכה מליחים ומשקים את הצמחיה ובעלי החיים שבאזור. באזור המעיין גדלים צמחים אוהבי מים, כגון שערות שולמית מצויות, קנה מצוי, סוף מצוי, סמר חד, אשל ועוד.